Jeg er simpelthen så forarget over Telenor's "såkaldte" kundeservice, og bare Telenor generelt. 

Jeg blev i august 2014, stoppet af en ellers meget venlig Telenor medarbejder i Bilka i Sønderborg, hvor han introducerede migfor deres billige priser. Efter ikke lang overvejelse valgte jeg at få Telenor, da det var billigere end mit daværende mobilselskab. Alt gik iorden, og jeg havde nu tre mobilnumre stående i mit navn (hvilket var meningen), jeg købte samtidig en mobil med som var via deres 'Smartaftale', hvor jeg fik at vide at der var1 måneds binding på abonnementet, men INGEN binding på telefonen.
Men så kan jeg lige love for at så væltede den ene regningind efter den anden - Det var specielt med "glemt" betaling af smartaftalen, og når ja så også lige 3 mdr. abonnement som ikke var blevet betalt (jeg havde været kunde i 1½ måned). Jeg ringede så straks til deres "kundeservice" og spurgte om hvad dælen det var for noget, fordi jeg havde bedt dem om i butikken at de bare ville trække pengene automatisk fra min konto hver d. 1 i måneden - Personen jeg snakkede med sagde så at de var regninger som ikke var betalt (no shit...), hvorefter jeg så sagde hvad jeg havde aftalt med dem i butikken. Hun beder mig så tage ud i butikken hvilket jeg gør - De beder mig ringe til kundeservice fordi de intet har med regninger at gøre - Snakker de mennesker overhovedet ikke sammen?! 
Nå, men jeg fik så betalt de regninger, da jeg simpelthen ikke gad det bøvl længere. Kort tid efter fik jeg lyst til at købe den nye iPhone via en smartaftale, og tog derfor i Bilka (i Telenor butikken) for at købe den, og jeg spurgte udtrykkeligt om det nu også var muligt at jeg kunne det og svaret var: "Ja ja selvfølgelig dig!!" - nå, mig hjem efter noget billed-ID og tilbage til butikken. Vi får så alt ordnet, mobilen hentet, alt tastet ind, men så kom vi til betalingen: "Nej, vi kan sørme ikke sælge dig en telefon - Du er under 21 og været en dårlig betaler, så du kan kun have én smartaftale" - De har ikke styr på noget som helst!!
Så fandme 2½ uge efter jeg havde betalt 600kr til telenor, kommer der en regning ind af døren på 1056kr, og når ja, så også lige 100kr i rykkergebyr - mig fat i røret igen og ringe til kundeservice hvor jeg fik fat i den mest arrogante person, som fortalte  mig at det var nogle andre ubetalte regninger - undskyld mig, men 1056kr på 2 uger, hvor vi tre personer har ringet i 7 timer sammenlagt (vi har hver 6 timers fri tale). - Men pga. arrogancen valgte jeg at lægge på og betale de penge. 
Nu havde jeg fået nok, og valgte derfor at skifte tilbage til mit tidligere mobilselskab, som der vist også var lidt problemer med, men det var INTET ift. Telenor. - Anyway så får jeg skiftet, og modtager kort tid efter mine nye simkort, hvor det ene dog er forkert. Så jeg ringer til det nye selskab og beder dem rette fejlen, men da de så indtaster det rette mobilnummer, siger de at det ikke kan lade sig gøre da nummeret er låst fast indtil marts 2015. HVAD?!
Jeg tager så ud i butikken hvor jeg bliver mødt af en medarbejder for Telenor, jeg spørger ham hvad det er for noget da jeg blev lovet at der ingen bindinger ville være, hvor efter han kigger nedladende og arrogant på mig og siger: "Ja det er jo ikke min skyld, du har nok ikke hørt efter hvad min kollega har oplyst mig, da det jo er logisk at vi har 6mdr opsigelse på en smartaftale" - Forfanden en arrogant mandsperson. 

Der er nu gået 5 mdr. - Jeg kommer hjem fra en nytårs tur til Berlin, hvor et fint brev fra Telenor venter på mig. Jeg åbner brevet, og hov hvad er det? Når ja, det er bare en regning på over 3000kr fra Telenor.
Dette fandt jeg så ud af (efter 65mins ventetid) at det er min smartaftale som er blevet afbrudt, og pengene skal nu betales - Så har (undskyld mit sprog) klaphatten i Telenor butikken satme afbrudt min smartaftale, efter at jeg utrykkeligt havde sagt at jeg nok skulle vente til marts med at flytte mit nummer.

Alti alt, hold jer FOR GUDS SKYLD væk fra Telenor!!